
                                                                               PATVIRTINTA
                                                                               Kėdainių rajono savivaldybės mero
                                                                               2024 m. gegužės 14 d. potvarkiu Nr. MP1-257


KONKURSO Į UŽDAROSIOS AKCINĖS BENDROVĖS „KĖDAINIŲ BUTAI“ DIREKTORIAUS PAREIGAS ORGANIZAVIMO IR VYKDYMO 
TVARKOS APRAŠAS

I SKYRIUS
BENDROSIOS NUOSTATOS

1. Konkurso į UAB „Kėdainių butai“ direktoriaus pareigas organizavimo ir vykdymo tvarkos aprašas (toliau – aprašas) reglamentuoja konkurso į Kėdainių rajono savivaldybės (toliau – Savivaldybė) uždarosios akcinės bendrovės „Kėdainių butai“ (toliau – bendrovė) direktoriaus pareigoms užimti skelbimo, organizavimo ir vykdymo tvarką. 
2. Konkursas vykdomas viešai skelbiant asmenų, pageidaujančių dalyvauti konkurse (toliau – pretendentai), atranką.
3. Konkurso atrankos būdas – testas žodžiu (pokalbis). Testas žodžiu (pokalbis) susideda iš pretendento pristatytos veiklos programos vertinimo, klausimų pretendentui ir praktinės užduoties, jei ji teikiama. 
4. Konkurso organizavimas ir vykdymas apima:
4.1. konkurso paskelbimą;
4.2. dokumentų, kuriuos būtina pateikti norint dalyvauti konkurse (toliau – dokumentai), pateikimą ir priėmimą;
4.3. pretendentų užimti pareigybę bendrovėje, atrankos komisijos (toliau vadinama – komisija) sudarymą;
4.4. asmenų, pageidaujančių dalyvauti konkurse (toliau vadinama – pretendentai), atranką.

II SKYRIUS
KONKURSO PASKELBIMAS

5. Sprendimą skelbti konkursą priima Kėdainių rajono savivaldybės meras (toliau – Savivaldybės meras). 
6. Konkursas skelbiamas Valstybės tarnybos valdymo informacinėje sistemoje ir Savivaldybės interneto svetainėje, papildomai gali būti skelbiama ir kituose informacijos šaltiniuose
7. Konkurso skelbime nurodoma:
7.1. bendrovės pavadinimas, teisinė forma, buveinė ir kodas; 
7.2. pareigybė (trumpai aprašomas darbo pobūdis), kuriai skelbiamas konkursas;
7.3. darbo užmokestis (konkretus koeficientas arba koeficientų intervalas);
7.4. kvalifikaciniai reikalavimai pretendentams;
7.5. būtinų pateikti dokumentų sąrašas ir jų pateikimo tvarka;
7.6. informacija apie tai, kad pretendentų dokumentai priimami 10 (dešimt) darbo dienų nuo konkurso paskelbimo Savivaldybės interneto svetainėje dienos (kilus pagrįstų abejonių dėl pretendento atitikties konkurso skelbime nustatytiems kvalifikaciniams reikalavimams ir dėl pateiktų dokumentų patikslinimo ar papildymo, terminas gali būti pratęstas 3 darbo dienas);
7.7. pretendentų konkurso atrankos būdas;
7.8. informacija apie tai, kur galima gauti išsamią informaciją apie skelbiamą konkursą.

III SKYRIUS
DOKUMENTŲ PATEIKIMAS IR PRIĖMIMAS

8. Pretendentas privalo pateikti:
8.1. prašymą leisti dalyvauti konkurse;
8.2. asmens tapatybę patvirtinantį dokumentą;
8.3 išsilavinimą patvirtinančių dokumentų, kitų dokumentų, patvirtinančius pretendento atitiktį kvalifikaciniams reikalavimams;
8.4. gyvenimo aprašymą – nurodyti vardą, pavardę, gimimo datą, gyvenamosios vietos adresą, telefono numerį, elektroninio pašto adresą, išsilavinimą, darbo patirtį, savo privalumų sąrašą (nurodyti dalykines savybes);
8.5. užpildytą pretendento anketą (aprašo 1 priedas);
8.6. savo, kaip bendrovės vadovo, veiklos programą (raštu, iki 5 lapų);
8.7. užpildytą Pretendento sutikimą dėl asmens duomenų teikimo visuomenės informavimo priemonėms (aprašo 2 priedas).
9. Pretendentas dokumentus konkursą organizuojančiai įstaigai teikia per Valstybės tarnybos valdymo informacinę sistemą.
10. Priėmusi dokumentus, ne vėliau kaip per 3 (tris) darbo dienas pasibaigus pretendentų dokumentų priėmimo terminui konkursą organizuojanti įstaiga, Valstybės tarnybos valdymo informacinėje sistemoje pažymi, ar pretendentas atitinka konkurso skelbime nustatytus kvalifikacinius reikalavimus pagal pretendento pateiktų dokumentų duomenis.
11. Pretendentui, kuris atitinka konkurso skelbime nustatytus kvalifikacinius reikalavimus ir pateikė tai patvirtinančius dokumentus bei neigiamai atsakė į pretendento anketos (aprašo 1 priedas) 4–10 klausimus, konkursą organizuojanti įstaiga, per 5 darbo dienų pasibaigus pretendentų dokumentų priėmimo laikui terminą per Valstybės tarnybos valdymo informacinę sistemą išsiunčia pranešimą apie dalyvavimą pretendentų atrankoje (nurodo jos datą, vietą ir laiką). Pretendentui, kuris neatitinka konkurso skelbime nustatytų kvalifikacinių reikalavimų ar nepateikė tai patvirtinančių dokumentų ir (ar) kuris teigiamai atsakė į bent vieną iš pretendento anketos (aprašo 1 priedas) 4–10 klausimų, konkursą organizuojanti įstaiga per 5 darbo dienų pasibaigus pretendentų dokumentų priėmimo laikui terminą per Valstybės tarnybos valdymo informacinę sistemą išsiunčia motyvuotą pranešimą, kuriame nurodo, kodėl jam neleidžiama dalyvauti pretendentų atrankoje.
12. Jeigu kyla pagrįstų abejonių dėl pretendento pateiktos informacijos tikrumo ar dėl pateiktos informacijos aiškumo arba jei pateikti ne visi aprašo 8 punkte nurodyti dokumentai ir (ar) juose pateikta ne visa ir (ar) netiksli informacija, pretendento prašoma per 3 (tris) darbo dienas nuo šio prašymo gavimo dienos pašalinti nustatytus trūkumus. Pretendentui per nurodytą terminą nepateikus prašomo (-ų) dokumento (-ų) kopijos (-ų), laikoma, kad jis neatitinka kvalifikacinių reikalavimų ir jam neleidžiama dalyvauti konkurse. 

IV SKYRIUS
KOMISIJOS SUDARYMAS IR PRETENDENTŲ ATRANKA

13. Jeigu bent vienam pretendentui išsiunčiamas šio aprašo 11 punkte nurodytas pranešimas apie dalyvavimą pretendentų atrankoje, ne vėliau kaip per 30 kalendorinių dienų nuo konkurso paskelbimo sudaroma komisija. Ne vėliau kaip per 14 kalendorinių dienų nuo komisijos sudarymo turi įvykti konkursas.
14. Komisija sudaroma Savivaldybės mero potvarkiu, kuriuo turi būti paskirti komisijos pirmininkas, kiti komisijos nariai ir komisijos sekretorius, kuris nėra komisijos narys. Komisijos narys gali būti pakeistas ir pretendentų atrankos dieną.
15. Komisijos narių negali būti mažiau kaip trys. Šios komisijos nariais negali būti skiriami asmenys, kurie yra pretendentų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai, sutuoktiniai, sugyventiniai, taip pat pretendentų sutuoktinių, sugyventinių vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai. Komisijos nariais taip pat negali būti asmenys, dėl kurių nešališkumo kelia abejonių kitos aplinkybės ir kuriems mutatis mutandis taikomi Lietuvos Respublikos civilinio proceso kodekse nustatyti nušalinimo pagrindai ir tvarka.
16. Komisijos nariai ir sekretorius turi pasirašyti pasižadėjimus neatskleisti asmens duomenų paslapties ir per konkurso vedimo eigą gautos informacijos (aprašo 3 priedas).
17. Konkurso atranka gali būti vykdoma nuotoliniu arba mišriu būdu.
18. Pretendentai, dalyvaujantys konkurse, prieš konkurso atrankos pradžią komisijos sekretoriui privalo pateikti galiojantį asmens tapatybę patvirtinantį dokumentą.
19. Konkurso atrankos metu pretendentų eiliškumas nustatomas pagal abėcėlę, pokalbis vykdomas individualiai.
20. Konkurso atrankos metu vertinama pretendento darbo patirtis ir dalykinės savybės. Jeigu eiti pareigas būtini tam tikri įgūdžiai (pagal bendrovės vadovų pareiginius nuostatus ar kito vietinio (lokalinio) teisės akto nustatytus reikalavimus), vertinami šie įgūdžiai. Pretendentui pateikus dokumentus apie atitinkamų įgūdžių įgijimą, šie įgūdžiai gali būti netikrinami. Taip pat vertinami vadovavimo gebėjimai (gebėjimas inicijuoti idėjas, planus, numatyti užduotis, veiklos žingsnius, koordinuoti darbus ir panašiai) pagal jų, kaip bendrovės vadovų, pateiktą veiklos programą. Pretendentams gali būti pateikiamos praktinės užduotys, skirtos vadovavimo gebėjimams įvertinti. 
21. Testo žodžiu eigai fiksuoti daromas skaitmeninis garso įrašas, kuris perkeliamas į kompiuterinę laikmeną, pridedamas prie konkurso protokolo ir saugomas Savivaldybės administracijoje teisės aktų nustatyta tvarka. 
22. Komisijos pirmininkas ir komisijos nariai vertina atrankoje dalyvaujančius pretendentus nuo 1 iki 10 balų, užpildydami individualaus vertinimo lentelę (aprašo 4 priedas). Vertinant pretendentus, turi dalyvauti daugiau kaip pusė komisijos narių. Pretendento surinkti balai apskaičiuojami taip: pretendentui paskirti balai sudedami ir dalijami iš dalyvavusių komisijos narių skaičiaus.
23. Pretendentas, surinkęs mažiau kaip 6 balus už testą žodžiu, laikomas neperėjusiu pretendentų atrankos.
24. Laimėjusiu konkursą laikomas atranką perėjęs ir daugiausiai balų surinkęs pretendentas. Jeigu keli pretendentai surinko vienodą didžiausią balų skaičių vertinami šių pretendentų privalumai, nurodyti jų pateiktuose gyvenimo aprašymuose,  kaip nurodyta aprašo 20 punkte. Jeigu įvertinus pretendentų privalumus komisijos narių balsai pasiskirsto po lygiai, lemiamas yra komisijos pirmininko balsas.
25. Konkurso atrankos rezultatai ir komisijos sprendimas įforminamas protokolu (aprašo
5 priedas). Protokolą pasirašo komisijos pirmininkas ir sekretorius. Su protokolu, testo žodžiu (savosios dalies) skaitmeniniu garso įrašu turi teisę susipažinti konkurso atrankoje dalyvavę pretendentai.
26. Konkurso atrankos rezultatai ir laimėtojas skelbiami dalyvaujant visiems pretendentams. Pretendentui, nedalyvavusiam skelbiant rezultatus, apie jo rezultatą ir eilės numerį po konkurso atrankos pranešama ne vėliau kaip per 3 (tris) darbo dienas nuo protokolo pasirašymo dienos elektroniniu laišku, kuris siunčiamas pretendento gyvenimo aprašyme nurodytu elektroniniu paštu. Pretendentas su savo pokalbio įrašu ir protokolo išrašu gali susipažinti konkurso atrankai pasibaigus, pateikęs rašytinį prašymą.
27. Konkursą laimėjęs pretendentas priimamas į pareigas Lietuvos Respublikos įstatymų nustatyta tvarka.
28. Jeigu konkurse eiti bendrovės vadovo pareigas dalyvauja keli pretendentai, o konkursą laimėjęs pretendentas nepasirašo darbo sutarties, atsisako užimti pareigybę arba konkursą laimėjusį pretendentą į pareigas Savivaldybės meras, atsižvelgdamas į kompetentingos valstybės institucijos informaciją apie konkursą laimėjusį pretendentą, priima sprendimą nepriimti pretendento į konkurso būdu laimėtą pareigybę, konkursą laimėjusiu laikomas kitas atranką perėjęs ir surinkęs daugiausia balų (palyginti su kitų atranką perėjusių pretendentų rezultatais) pretendentas. Jeigu keli pretendentai surenka vienodą balų skaičių, kitas pretendentas nustatomas 20 punkte nustatyta tvarka. Jeigu šis pretendentas nepasirašo darbo sutarties, atsisako eiti pareigas arba konkursą laimėjusį pretendentą į pareigas priimantis Savivaldybės meras, atsižvelgdamas į kompetentingos valstybės institucijos informaciją apie šį pretendentą, priima sprendimą nepriimti jo į konkurso būdu laimėtas pareigas, organizuojamas naujas konkursas eiti tas pačias pareigas.
29. Jeigu konkurse eiti bendrovės vadovo pareigas dalyvauja tik vienas pretendentas, kuris laimi konkursą, tačiau nepasirašo darbo sutarties, atsisako eiti pareigas arba konkursą laimėjusį pretendentą Savivaldybės meras, atsižvelgdamas į kompetentingos valstybės institucijos informaciją apie konkursą laimėjusį pretendentą, priima sprendimą nepriimti jo į konkurso būdu laimėtas pareigas, organizuojamas naujas konkursas eiti tas pačias pareigas. 
30. Lietuvos Respublikos korupcijos prevencijos įstatymo nustatyta tvarka Savivaldybės meras kreipiasi į kompetentingą valstybės instituciją dėl informacijos apie laimėjusį pretendentą į bendrovės vadovus gavimo ne vėliau kaip per 2 (dvi) darbo dienas nuo konkurso atrankos pabaigos.
31. Sprendimas priimti į pareigas konkursą laimėjusį pretendentą arba nepriimti jo į pareigas priimamas per 5 darbo  dienas po to, kai Savivaldybės meras gauna kompetentingos valstybės institucijos informaciją apie pretendentą, siekiantį eiti pareigas bendrovėje. Priėmimo į pareigas data nustatoma konkursą laimėjusio pretendento ir Savivaldybės mero susitarimu. 


V SKYRIUS
BAIGIAMOSIOS NUOSTATOS

32. Konkursas laikomas neįvykusiu, jeigu:
32.1. paskelbus konkursą, nė vienas pretendentas nepateikė šio aprašo 8 punkte nurodytų dokumentų arba nė vienas neatitiko konkurso skelbime nustatytų kvalifikacinių reikalavimų ir (ar) teigiamai atsakė į bent vieną iš pretendento anketos (aprašo 1 priedas) 4–10 klausimų;
32.2. aprašo 13 punkte nurodytas pranešimas apie dalyvavimą pretendentų konkurso atrankoje neišsiųstas nė vienam pretendentui;
32.3. nė vienas pretendentas atrankos metu nesurinko reikiamo balų skaičiaus (6 balų);
32.4. nė vienas pretendentas neatvyko į atranką;
32.5. aprašo 21 punkte nustatytu atveju nelieka nė vieno pretendento, kuris galėtų būti laikomas laimėjusiu konkursą.
32.6. laimėjęs konkurso atranką pretendentas ar kitas aprašo 28 punkte nurodytu atveju konkurso atranką perėjęs ir daugiausiai balų surinkęs pretendentas atsisako eiti siūlomas pareigas.
33. Visi atrankoje dalyvavę pretendentai turi teisę susipažinti su komisijos protokolu, testo žodžiu savosios dalies skaitmeniniu garso įrašu. Su komisijos protokolu ir atrankoje dalyvavusių pretendentų testų žodžiu skaitmeniniais garso įrašais susipažinti turi teisę konkurse stebėtojų teisėmis dalyvavę visuomenės atstovai ir darbuotojų atstovai. 
34. Asmens duomenų, gautų organizuojant konkursą, tvarkymo tikslas – nustatyti konkurse siekiančius dalyvauti asmenis. Dokumentai (įskaitant dokumentus, kuriuose yra asmens duomenų), gauti organizuojant konkursą, saugomi Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais. Duomenų subjektų teisės įgyvendinamos 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.
35. Veiksmai, neveikimas ir (ar) sprendimai, kuriais pažeidžiamos aprašo nuostatos, gali būti skundžiami Lietuvos Respublikos teisės aktų nustatyta tvarka.


___________________

                                                                                            Konkurso į uždarosios akcinės bendrovės
                                                                                           „Kėdainių butai“ direktoriaus pareigas 
                                                                                           organizavimo ir vykdymo tvarkos aprašo 
                                                                                           1 priedas


PRETENDENTO ANKETA

__________________
(data)
__________________
(sudarymo vieta)


1. Pretendentas _____________________________________________________________.
	(vardas ir pavardė, gimimo data)

2. Valstybės ar savivaldybės įmonės, įstaigos (toliau – įmonė, įstaiga) savininko teisės ir pareigas įgyvendinanti institucija arba įmonė, įstaiga, kuriai pateikiama anketa ________________________________________________________________________________

3.  Įmonės, įstaigos pavadinimas ir pareigybė įmonėje, įstaigoje, į kurią pretenduojama ________________________________________________________________________________ 

4. Ar šios anketos 3 punkte nurodytoje bendrovėje dirba asmenys, su kuriais Jus sieja artimi giminystės ar svainystės ryšiai (tėvai, įtėviai, broliai, seserys ir jų vaikai, seneliai, sutuoktinis, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai), ar kurio nors iš šių asmenų ir Jūsų darbas bendrovėje taptų susijęs su vieno tiesioginiu pavaldumu kitam arba su vieno teise kontroliuoti kitą? 	
		.
	(jeigu taip, nurodykite tokio asmens pareigas, vardą ir pavardę)

5. Ar įstatymai draudžia arba Jums atimta teisė užimti pareigybę, nurodytą šios anketos
3 punkte? 	.

6. Ar esate pripažintas kaltu dėl sunkaus ar labai sunkaus nusikaltimo, nusikaltimo valstybės tarnybai ir viešiesiems interesams ar korupcinio pobūdžio nusikaltimo, nusikaltimo, kuriuo padaryta turtinė žala valstybei, padarymo ir turite neišnykusį ar nepanaikintą teistumą? 	
		.
	(jeigu taip, nurodykite, kada ir už ką nuteistas)

7. Ar esate pripažintas kaltu dėl baudžiamojo nusižengimo valstybės tarnybai ir viešiesiems interesams ar korupcinio pobūdžio baudžiamojo nusižengimo padarymo ir nuo apkaltinamojo nuosprendžio įsiteisėjimo dienos nepraėjo 3 metai? 	
		.
(jeigu taip, nurodykite, kada ir už ką nuteistas)

8. Ar esate uždraustos organizacijos narys? 	.

9. Ar buvote atleistas iš skiriamų arba renkamų pareigybių dėl priesaikos ar pasižadėjimo sulaužymo, pareigūno vardo pažeminimo ir nuo atleidimo iš pareigybių dienos nepraėjo 3 metai?	
	.

10. Ar esate pripažintas neveiksniu ar neveiksniu tam tikroje srityje (ribotai veiksniu)?	
		.
	(jeigu taip, nurodykite, kokioje srityje esate pripažintas neveiksniu (ribotai veiksniu)

11. Ar esate kito juridinio asmens valdymo organo narys?	
		.
(jeigu taip, nurodykite kito juridinio asmens pavadinimą ir jo ryšį su įmone, nurodyta šios anketos 3 punkte)

Patvirtinu, kad pateikta informacija yra teisinga. Sutinku, kad visi šioje anketoje nurodyti asmens duomenys būtų tvarkomi priėmimo į šios anketos 3 punkte nurodytą pareigybę tikslais, taip pat kad bus tikrinama, ar jie teisingi.
 
Man paaiškinta, kad paaiškėjus bent vienai aplinkybei, dėl kurios negaliu būti priimtas į šios anketos 3 punkte nurodytą pareigybę, mane gali būti atsisakoma priimti į šias pareigas arba galiu būti atšauktas ir atleistas iš jų.


Pretendentas

____________________
(parašas)

____________________
(vardas ir pavardė)

____________________
(data)


–––––––––––––––



                                                                                                                                                                                                                                                          
                                                                                            Konkurso į uždarosios akcinės bendrovės
                                                                                           „Kėdainių butai“ direktoriaus pareigas 
                                                                                           organizavimo ir vykdymo tvarkos aprašo 
                                                                                           2 priedas



PRETENDENTO SUTIKIMAS DĖL ASMENS DUOMENŲ TEIKIMO VISUOMENĖS INFORMAVIMO PRIEMONĖMS
____________________
(pildymo data)

Aš, __________________________________________________________________,
(vardas ir pavardė)
1.    Sutinku / nesutinku (nereikalingą išbraukti), kad:
1.1. Konkurso atrankos organizatorius teiktų visuomenės informavimo priemonėms šiuos duomenis apie mano kandidatavimą:
1.1.1. vardą ir pavardę;
1.1.2. pareigų, į kurias pretenduoju, pavadinimą.
1.2. mano asmens duomenys būtų naudojami siekiant informuoti visuomenę apie vykdomą konkurso atranką ir jame dalyvaujančius asmenis.
2.   Man yra žinoma, kad:
2.1. informacija apie privatų gyvenimą gali būti skelbiama be žmogaus sutikimo tais atvejais, kai ji padeda atskleisti įstatymų pažeidimus ar nusikalstamas veikas, taip pat kai informacija yra pateikiama viešai nagrinėjant bylą. Be to, informacija apie viešojo asmens privatų gyvenimą gali būti skelbiama be jo sutikimo, jeigu ši informacija atskleidžia visuomeninę reikšmę turinčias privataus šio asmens gyvenimo aplinkybes ar asmenines savybes. Konkurso atrankos organizatorius neatsako už tokios informacijos rinkimą ir skleidimą;
2.2. aš turiu teisę nesutikti, kad mano 1 punkte nurodyti duomenys būtų perduoti visuomenės informavimo priemonėse ir kad toks atsisakymas duoti sutikimą nesukels neigiamų pasekmių, t. y. aš ir toliau galėsiu dalyvauti konkurso atrankoje;
2.3. bet kada galiu atšaukti duotą sutikimą, tačiau gali būti neįmanoma pašalinti informacijos, kuri jau bus paviešinta visuomenės informavimo priemonėse.

Pretendentas

____________________
(parašas)

____________________
(vardas ir pavardė)

____________________
(data)


–––––––––––––––

PASIŽADĖJIMAS

__________________
(data)
__________________
(sudarymo vieta)

Aš, ______________________________________________________________________,
(vardas ir pavardė)
pasižadu neatskleisti pretendentų, dalyvaujančių konkurso atrankoje į uždarosios akcinės bendrovės „Kėdainių butai“ direktoriaus pareigas, asmens duomenų ir pretendentams vertinti sukurtų klausimų, užduočių ir atsakymų turinio.


_____________________				     ________________________________
(parašas)			                                                      (vardas ir pavardė)


–––––––––––––––

KONKURSO Į UŽDAROSIOS AKCINĖS BENDROVĖS „KĖDAINIŲ BUTAI“ DIREKTORIAUS PAREIGAS PRETENDENTŲ ATRANKOS
INDIVIDUALAUS VERTINIMO LENTELĖ



	Eil. Nr.
	Pretendento vardas ir pavardė
	Atsakymų į pateiktus klausimus įvertinimas balais
	Praktinės užduoties* įvertinimas balais
	Balų vidurkis*
	

	
	
	
	
	
	

	
	
	
	
	
	

	
	
	
	
	
	



*  Pildoma tik tuo atveju, jei komisija nusprendžia pretendentams teikti praktinę užduotį.


	Komisijos narys
	_______________
(parašas)
	________________
(vardas ir pavardė)




–––––––––––––––

PROTOKOLAS

__________________ Nr.______
(data)        
____________________________
(sudarymo vieta)


Pretendentų į uždarosios akcinės bendrovės „Kėdainių butai“ direktoriaus pareigas konkurso atrankos komisijos (toliau – Komisija), sudarytos Kėdainių rajono savivaldybės mero
_______________________________________________________________________________ ,
(potvarkio, kuriuo sudaryta komisija, data ir numeris)
posėdis (toliau – posėdis) įvyko ______________________________________________,
(data)
posėdžio pradžia ______________________, posėdžio pabaiga ____________________________ .
(laikas)                                                                                     (laikas)
Komisijos pirmininkas _____________________
Komisijos sekretorius ______________________
Komisijos nariai:
________________________________________________________________________________
________________________________________________________________________________
________________________________________________________________________________
________________________________________________________________________________

Pareigybės, į kurią organizuojamas priėmimas, pavadinimas:
________________________________________________________________________________
________________________________________________________________________________
Pretendentai:
________________________________________________________________________________
________________________________________________________________________________

Atrankos vertinimo suvestinė lentelė

	Eil. Nr.
	Pretendento vardas ir pavardė
	Komisijos nariai (vardai ir pavardės) ir jų skirti balai
	Balų vidurkis
	Užimta vieta

	
	
	
	
	
	
	
	
	

	
	
	
	
	
	
	
	
	



Lygiaverčių pretendentų vertinimo suvestinė*

	Eil. Nr.
	Pretendento vardas ir pavardė
	Privalumų įvertinimas balais
	Užimta vieta
	

	
	
	
	
	

	
	
	
	
	



* Pildoma, tik kai didžiausią vienodą balų skaičių, bet ne mažiau nei 6 balus, surinko
2 pretendentai.

Pretendentai, kuriems neleista dalyvauti Atrankoje, nes nepateikė asmens tapatybę patvirtinančio dokumento __________________________________________________________.
Komisijos sprendimas dėl Atrankos laimėtojo:_____________________________________.


	Komisijos pirmininkas
	(Parašas)
	(Vardas ir pavardė)



	Komisijos sekretorius
	(Parašas)
	(Vardas ir pavardė)



	
	
	




Sutinku eiti konkurso atrankoje laimėtas pareigas

__________________________
(Atrankos laimėtojo parašas)
________________________________
(Atrankos laimėtojo vardas ir pavardė)
________________
(Data)


____________________




